Mini Mental State Examination: Κανονιστικά δεδομένα στον Ελληνικό ηλικιωμένο πληθυσμό και διερεύνηση διαγνωστικής εγκυρότητας σε ασθενείς με νευρογνωστικές διαταραχές
Creators: name: Μπογιατζίδου, Ολυμπία Βασιλείου
Publisher: name: Aristotle University of Thessaloniki
Year: 2020
Subjects: Οριακές τιμές διαχωρισμού
Έλληνες ηλικιωμένοι
Διαγνωστική εγκυρότητα
Cutoff scores
Greek elderly
Diagnostic validity

description: Η ραγδαία αύξηση του προσδόκιμου ζωής τις τελευταίες δεκαετίες έχει οδηγήσει στην ταχεία αύξηση του αριθμού των ηλικιωμένων παγκοσμίως. Δεδομένης της κατάστασης η ανάγκη να χρησιμοποιούνται νευροψυχολογικά εργαλεία που θα παρέχουν υψηλής ποιότητας πληροφορίες κρίνεται επείγουσα. Στην ελληνική πραγματικότητα τα τελευταία χρόνια, παρά την ευρεία χρήση νευροψυχολογικών δοκιμασιών σε κλινικά και ερευνητικά περιβάλλοντα, τα κανονιστικά δεδομένα για κοινές δοκιμασίες νευροψυχολογικής εκτίμησης ειδικά του ηλικιωμένου πληθυσμού παραμένουν σε μεγάλο βαθμό μη διαθέσιμα. Το MMSE αποτελεί μία ευρέως διαδεδομένη ψυχομετρική δοκιμασία βραχείας αξιολόγησης των νοητικών λειτουργιών. Στόχο μας στην παρούσα μελέτη αποτέλεσε η παραγωγή κανονιστικών δεδομένων για τη δοκιμασία MMSE ανά δημογραφικές μεταβλητές για τον ελληνικό ηλικιωμένο πληθυσμό, καθώς και η διερεύνηση της διαγνωστικής της εγκυρότητας σε ασθενείς με νευρογνωστικές διαταραχές. Η δοκιμασία χορηγήθηκε σε 952 συμμετέχοντες (686 γνωστικά υγιή άτομα και 266 ασθενείς με νευρογνωστικές διαταραχές· 200 ασθενείς με Ήπια Γνωστική Εξασθένηση και 66 ασθενείς με άνοια) ηλικίας 60-87 ετών. Από τις στατιστικές αναλύσεις, διαπιστώθηκε ότι η εκπαίδευση, η ηλικία και το φύλο συνέβαλαν σημαντικά στη βαθμολογία στη δοκιμασία. Τα κανονιστικά δεδομένα παρατίθενται τόσο με τον παραδοσιακό τρόπο, διακριτά ανά εκατοστιαία θέση, όσο και με αλγόριθμο παλινδρόμησης με βάση της δημογραφικές μεταβλητές, καθώς ο συγκεκριμένος κανονιστικός τύπος των δεδομένων είναι ακριβέστερος και πιο ευαίσθητος στην ανίχνευση της γνωστικής έκπτωσης. Η μέθοδος της ανάλυσης των καμπυλών Λειτουργικού Χαρακτηριστικού Δέκτη (ROC) έδειξε ότι σε όλες τις περιπτώσεις η δοκιμασία MMSE διαφοροποιεί πολύ καλά την απόδοση των υγιών ηλικιωμένων από τους ασθενείς με ΗΓΕ και από αυτούς με άνοια, καθώς και των ασθενών με ΗΓΕ από τους ανοϊκούς. Τέλος, παρέχονται οριακές τιμές διαχωρισμού ανά ηλικία για τη διάκριση των τριών διαγνωστικών ομάδων μεταξύ τους, με βάση την ευαισθησία και την ειδικότητα.
description: The rapid increase in life expectancy in recent decades has led to a rapid increase in the number of older people worldwide. Given the situation, the need to use neuropsychological tools that will provide high quality information is considered urgent. The recent years in the Greek reality, despite the widespread use of neuropsychological tests in clinical and research settings, the normative data for common neuropsychological assessment tests, especially in the elderly population, remain largely unavailable. MMSE is a widespread psychometric test for short assessment of mental functions. The aim of this study was to produce normative data for the MMSE test for different demographic categories for the Greek elderly population as well as to investigate its diagnostic validity in patients with neurocognitive disorders. In total, 952 participants (686 cognitively healthy individuals and 266 patients with neurocognitive disorders; 200 patients with Mild Cognitive Impairment and 66 patients with dementia) aged 60-87 years, completed the test. From the statistical analyzes, it was found that education, age and gender contributed significantly to the test’s score. Normative data are presented both in the traditional way, discrete per percentage point, and with a regression algorithm based on demographic variables, as this type of normative data is more accurate and more sensitive in detecting cognitive impairment. Receiver operating characteristic (ROC) analysis showed that in all cases the MMSE test differentiates very well the performance between the healthy elders and MCI/dementia patients as well as the performance between the MCI and dementia patients. Finally, cutoff scores per age are provided to distinguish the three diagnostic groups from each other, based on sensitivity and specificity.